***** ΚΑΝΟΝΙΣΜΟΣ (ΕΟΚ) αριθ. 1808/89 ΤΟΥ ΣΥΜΒΟΥΛΙΟΥ της 19ης Ιουνίου 1989 για την τροποποίηση του κανονισμού (ΕΟΚ) αριθ. 1981/82 περί καθορισμού του πίνακα των περιοχών της Κοινότητας στις οποίες μόνο οι αναγνωρισμένες ομάδες παραγωγών λυκίσκου απολαύουν της ενισχύσεως στην παραγωγή Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως της αγοράς στον τομέα του λυκίσκου (1), όπως τροποποιήθηκε τελευταία από τον κανονισμό (ΕΟΚ) αριθ. 3998/87 (2), και ιδίως το άρθρο 12 παράγραφος 4, την πρόταση της Επιτροπής, Εκτιμώντας: ότι το άρθρο 12 παράγραφος 3 του κανονισμού (ΕΟΚ) αριθ. 1696/71 προβλέπει τη χορήγηση ενισχύσεως στην παραγωγή στις ομάδες παραγωγών στις περιοχές της Κοινότητας όπου οι εν λόγω ομάδες είναι σε θέση να εξασφαλίσουν στα μέλη τους ένα δίκαιο εισόδημα και να πραγματοποιήσουν μια ορθολογική διαχείριση της προσφοράς· ότι υπάρχει κατάλογος των περιοχών αυτών στο παράρτημα του κανονισμού (ΕΟΚ) αριθ. 1981/82 (3), όπως τροποποιήθηκε από τον κανονισμό (ΕΟΚ) αριθ. 4069/87 (4)· ότι η Ιρλανδία γνωστοποίησε ότι δεν διαθέτει πλέον αναγνωρισμένη ομάδα παραγωγών και ότι δεν πληρούνται πλέον οι όροι χορηγήσεως της ενισχύσεως στις ομάδες παραγωγών που αναφέρονται στο άρθρο 12 του κανονισμού (ΕΟΚ) αριθ. 1696/71 για την περιοχή «Ιρλανδία»· ότι θα πρέπει να προσαρμοσθεί ανάλογα ο κανονισμός (ΕΟΚ) αριθ. 1981/82 από τη συγκομιδή του 1988, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στον πίνακα που εμφαίνεται στο παράρτημα του κανονισμού (ΕΟΚ) αριθ. 1981/82, η περιοχή «Ιρλανδία» διαγράφεται. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από τη συγκομιδή 1988. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Λουξεμβούργο, 19 Ιουνίου 1989.

[Source: multi_eurlex | Tokens: 1809]